खौरां बिलाइनि गोनांथार थांखियानो जाबाय सादा बुसा फरायगिरिफोरा गोरलैयै बुजिनो हानाय बादि सोदोबनि खौरां फोसावनाय। थामहिनबा मोनसे खौरांआ मोजोमसे मेलेमजिबिफोरनि थाखाय नङा। गोरलैयै सोलोंथाइ गोनां सादा बुसा फरायगिरिफोरा बुजिनो आरो हमखांनो हानाय बादिसो खौरां फोसावनांगौ। जायखिजाया खौरां बिलाइनि गुबै बेनो गुदिथार। गोजौथार सोरजिजानाय खौरां सुजुनाय जानो नाङा। सान्थामआरि, हाब्थासेआरि एबा जिबा सानारि खौरां बिलाइफोराव बिदि रोखोमनि सुबिदा थायोब्लाबो सानसेआरि खौरां बिलाइफोराव बिदिया जाथारा। सानसेआरि खौरां बिलाइफोराव बाथ्रा जथायनायनि आनजाद एबा नायबिजिरनाय सुबिदाफोरा जाबोद खम। खौरां फोसावनाय समाव माखासे गोरोन्थि जाफ्लेबाय थानाय गोरोन्थिफोरा जाबाय-